tomron87/hebrew-wikipedia-sentences-corpus huggingface dataset:
המפלצות מתנהלות לפי דפוסי פעולה פשוטים; מפלצת תישאר במקומה עד שתשמע צליל שבא משחקן או תראה אותו, ובמקרה הזה תתקדם לעבר השחקן ותתקוף אותו (או מפלצות אחרות) בצורה האופיינית לה, בין אם באמצעות כלי נשק, טפריה או על ידי זריקת כדורי-אש.
אפשר לתאר זאת כך: המפלצת עוברת לעמדת התקפה, מתקיפה, זזה למקום אחר שממנו היא מתקיפה שוב, וחוזר חלילה.
חלק מהמפלצות "חרשות" ויגיבו רק אם השחקן יעבור מול פניהן, והשאר יגיבו גם אם ישמעו קול ירייה באזור הסמוך להן.
מפלצות עשויות להרוג אחת את רעותה אם אחת מהן נפגעה מ"אש ידידותית".
רוב המפלצות יגיבו כך רק כנגד מפלצות מסוג שונה מהן, אך לא כולן.
ניתן אף, במקרים נדירים, לגרום למפלצת לתקוף את עצמה.
חלק משלבי המשחק מבוססים על כך שהשחקן יסכסך בין מפלצות, וכך ימנע משימוש בתחמושת שאינה מצויה בכמות מספקת.
חוץ ממצב משחק של שחקן יחיד, קיימים בדום שני מצבי משחק מרובי משתתפים שניתן לשחק ברשת מחשבים: משחק קואופרטיבי (Cooperative), בו שניים עד ארבעה שחקנים נלחמים במפלצות כצוות, ומשחק עד המוות (Deathmatch), בו שניים עד ארבעה שחקנים נלחמים אחד נגד השני.
בדום חמש רמות קושי מתוכן יכול השחקן לבחור.
לרמת הקושי השפעה על היבטים שונים של המשחק, ובכללם על ציוד השחקן ואויביו; כמות וסוגי כלי הנשק, התחמושת והחפצים הזמינים לשחקן משתנים, ובדומה גם כמות, סוגי ואף התנהגות המפלצות במשחק.
I'm Too Young To Die – "אני צעיר מדי כדי למות"
Hey, Not Too Rough – "היי, לא יותר מדי קשה"
Hurt Me Plenty – "תכאיבו לי הרבה"
!Nightmare – "סיוט!" ברמת קושי זו לא ניתן להפעיל את הצ'יטים לפי ברירת המחדל (אבל ניתן לשנות אותה).
לעזרת השחקן עומדים צ'יטים מובנים המאפשרים להתקדם במשחק בקלות יתרה, אפילו ברמות הקושי הגבוהות.
הצ'יטים מופעלים על ידי הקלדת קודים, וכוללים בין היתר: מעבר דרך קירות, מצב אלמוות, קבלת כל כלי הנשק והמפתחות האפשריים, ועוד.
במשחק הרטיק, של אותם מפתחים, אותם צ'יטים בדיוק גורמים לתוצאה הפוכה.
הפיתוח של דום החל בשנת 1992 כשג'ון קארמק עבד על מנוע משחק דו-ממדי חדש המדמה תלת-ממד, המנוע של דום, בעוד שאר אנשי הצוות של חברת id Software סיימו את משחק הפריקוול לוולפנשטיין 3D, "חנית הגורל" (Spear of Destiny).
כששלב עיצוב המשחק החל בשלהי 1992, ההשראות למוטיב המרכזי היו סרט הפעולה המדע בדיוני "שובו של הנוסע השמיני" משנת 1986 וסרט האימה "מוות אכזרי 2" משנת 1987.
כותר המשחק נהגה על ידי קארמק ונלקח מסצנה בסרט "צבע הכסף".
בסצנה הגיבור (המגולם על ידי טום קרוז) מגיע לאולם ביליארד עם מזוודה ובה מקל הביליארד שלו.
כשנשאל מה נמצא במזוודה, עונה הגיבור "Doom" (אבדון).
התשובה, והטבח שבא בעקבותיה היו הדרך שבה קארמק ראה את המשחק פורץ לשוק.
המעצב טום הול כתב מסמך עיצוב מפורט בשם "התנ"ך של דום", שלפיו עוצב ונכתב המשחק עצמו.
גוף המסמך הכיל לפרטים מאפייני משחק כמו עלילת המשחק, תכונת ריבוי המשתתפים ותכונות אחרות.
למרות זאת, רבים מרעיונותיו של הול נדחו בזמן הפיתוח לטובת עיצוב פשוט יותר, בו דגל קארמק.
חילוקי הדעות בין הול לשאר חברי הצוות הובילו בסופו של דבר להתפטרותו של הול ולגיוסו של סנדי פטרסן, מעצב בעל ותק בתעשייה.
רוב השלבים שהוכנסו לגרסת ההפצה של המשחק עוצבו על ידי ג'ון רומרו, סנדי פטרסן וטום הול (אם כי השלבים שנעשו על ידי הול שונו באופן נראה במיוחד לעין וסוימו על ידי פטרסן).
הגרפיקה נוצרה על ידי אדריאן קארמק (אין קרבה משפחתית לג'ון קארמק), קווין קלוד וגרגור פונחץ במספר שיטות; אף על פי שגרפיקה רבה אוירה ונצבעה יש מאין, חלק מהמפלצות התבססו על פסלים מחמר או לטקס, ואחדים מכלי הנשק עוצבו לפי רובי-צעצוע של חברת הצעצועים טויס אר אס.
מוזיקת הרקע הולחנה על ידי המלחין ומעצב הקול רוברט פרינס, שהלחין גם את מוזיקת הרקע של משחקי מחשב רבים אחרים, רובם משחקים אחרים של id Software ו-Apogee, כגון קומנדר קין, הטירה הנאצית, ושני משחקים בסדרת דיוק ניוקם - דיוק ניוקם 2 ו-דיוק ניוקם 3D.
הרצועה "I Sawed The Demons" שנשמעת ב-E2M1 ("אנומליית דיימוס" - "Deimos Anomaly") דומה באופן מובהק ל-"Big Gun" של AC/DC, פרט לתופים בפתיח המחליפים את הגיטרה עד תחילת הרצועה עצמה.
לעומת זאת, יש בדום גם מוזיקה מסוג Dark Ambient, מותאמת לאווירה המאיימת והמלחיצה של דום.
בזמן יציאת המשחק לאור, המאפיין העיקרי בו דום נתייחד משאר משחקי זמן אמת של אותה תקופה, היה גרפיקת דו-הממד המדמה תלת-ממד הריאליסטית.
יצירת הסביבה התלת-ממדית המשכנעת נעשתה אפשרית הודות למנוע הקניין החדש שנכתב ברובו על ידי ג'ון קארמק, בסיוע שאר חברי הצוות.
התכסיס התכנותי המשמעותי ביותר בו נעזר קארמק בכתיבת המנוע הוא ייצוג הסביבה באופן דו-ממדי באופן שיידמה תלת-ממד.
למעשה, השלבים במשחק הם מרחב דו־ממדי המוצג על מישור, כאשר הגבהים מיוצגים בנפרד.
שיטה זו, שעדיין משמשת משחקי-מחשב רבים ליצירת סביבות תלת-ממדיות טבעיות, כגון גבעות והרים, טומנת בחובה מספר מגבלות.
מגבלה אחת, למשל, היא שלא ניתן למקם שני חדרים אחד מעל לשני.
מצד שני, הייצוג הדו-ממדי מהווה יתרון שמתבטא בחישובים פשוטים ומהירים יותר ביצירת תמונת המסך.
יתרון נוסף הוא הקריאוּת של מפות השלבים, כיוון שניתן להציגן בצורה דו-ממדית בלי סיכון לחפיפה.
עיקר החידושים שהציג מנוע המשחק של דום לעומת זה של קודמו, ששימש ליצירת וולפנשטיין 3D היו:
שינויי גבהים בין חדרים - ב-Wolfenstein 3D כל השלבים היו בגובה אחיד, ולא היו הבדלי גובה בין חלקים בשלב.
קירות בזוויות שונות (במקום חדרים מלבניים בלבד שהיו ב-Wolf3D).
תזוזה של הנשק תוך כדי הליכה - בWolf3D הנשק לא התנדנד בכלל בהליכה, אלא נשאר יציב.
צביעת כל המשטחים על פי טקסטורות שונות (בוולפנשטיין 3D התקרה והרצפה היו צבועים בצבעים אחידים).
שינויי רמות הארה בין חדרים - בוולפנשטיין 3D כל השלב היה בהיר באותה מידה.
בניגוד לשלבים הסטטיים בוולפנשטיין 3D, השלבים בדום הם דינמיים ואינטראקטיביים; תיתכן ירידה ועלייה של משטחים כמעלית או כגשר, לחלופין משטחים יכולים לעלות בזה אחר זה וליצור גרם מדרגות.
מערכת הקול הסטריאופונית תורמת לתחושה הריאליסטית של השחקן ומסייעת לו לאמוד את הכיוון והמרחק ממנו מגיע הקול.
תכונה חשובה נוספת של מנוע המשחק היא גישה מודולרית המאפשרת להחליף את תוכן המשחק על ידי טעינת קובצי WAD שונים.
ניתן להחליף כמעט כל דבר במשחק: החל ממרקמי משטחים (קירות, תקרות ורצפות), דרך מפלצות, כלי-נשק וחפצים ועד לשלבים שלמים.
מנוע המשחק של וולפנשטיין 3D לא תמך בתכונה זו, אך חובבי המשחק מצאו בכל זאת דרכים ליצירת שלבים משלהם.
דום תוכנן באופן שאפשר את הרחבת התופעה.
היכולת להחלפת תוכן במשחק ויצירת הרחבות אישיות תרמה באופן משמעותי לפופולריות של המשחק.
דום נחשב לאחד ממשחקי הווידאו החשובים בתולדות התעשייה.
בסקר פנימי, "50 המשחקים הטובים בכל הזמנים" שערך Gamespy ביולי 2001, זכה דום במקום הראשון.
בגיליון העשור שלו, שפורסם באפריל 2004, הכריז מגזין משחקי המחשב "PC Gamer" על דום כמשחק המשפיע בכל הזמנים.
כעבור שנה, הכריז המגזין על דום כמשחק השני בטיבו בכל הזמנים, כאשר למקום הראשון זכה המשחק Half-Life.
המשחק נחשב שנוי במחלוקת מאז יציאתו לשוק, בשל האלימות הגרפית וה המוצגים בו.
המשחק, לצד דומים לו בז'אנר משחקי היריות, היווה השראה לתלמידים שבצעו את הטבח בתיכון קולומביין ב-1999.
דום מצרי, או בשמו העממי דקל הדום (שם מדעי: Hyphaene thebaica), הוא מין בסוג דום.
הדום המצרי הוא דקל הצומח בר באפריקה הטרופית בסודאן ובמצרים ובישראל.
בישראל התפוצה הצפונית ביותר בעולם של עצים אלה (מבחינה טבעית) הוא עברונה הנמצאת בדרום הערבה כעשרים קילומטר צפונית לאילת.
שם הסוג בעברית לקוח מהשם העממי בארצות התפוצה בהודו ובאפריקה.
השם המדעי משם העיר תבאי היא לוקסור במצרים העליונה.
דקל הדום הוא גם עץ נוי באזור אילת ובערבה.
דקל הדום הוא הסמל של חברת יטבתה
החוקר האנגלי הנרי בייקר טריסטראם כתב בשנת 1864 על אודות עצי דום מצרי בערבה ואולי אף בדרום ים המלח.
בשנת 1970 העלה פורטדו סברה כי הדום המצרי בטאבה הוא מין חדש אותו כינה דום סיני.
זאב וילנאי מכנה אותו באנציקלופדיה אריאל דקל סודני.
בימנו ירד מפלס מי התהום בערבה ואת הדקלים בשמורה עברונה משקים באמצעות טפטפות.
הדום המצרי מתאפיין בגזע מסתעף בשונה מן הסוגים האחרים במשפחת הדקליים.
גובה העץ 15 עד 20 מטר וישנם פרטים המגיעים לגובה רב יותר.
העץ בעל עלים רחבים בצורת מניפה.
הדום המצרי הוא עץ דו ביתי.
בעצי הנקבה פירות גדולים בקוטר 5 עד 10 סנטימטר שהציפה שלהם בצבע חום והם עסיסיים.
לפרחים הזכריים 6 אבקנים הנושרים אחרי הפריחה.
הציפה של הפרי נאכלת באפריקה על ידי קופים.
במזרח התיכון נאכלים הפירות הצעירים על ידי בני אדם והם נמכרים בשווקים.
העץ גדל לאורך חופי הנילוס, בחופי ים סוף ובחופי מפרץ אילת.
הפרי צף על פני המים ונראה שהתפוצה שלו מתאימה למי הים ומי הנהרות, לכן הוא נפוץ לאורך החופים.
העץ מופיע בקבוצות בגלל ניצנים צדדים (חוטרים) היוצאים מהעצים הבוגרים.
יש המשתמשים בעלי העץ כדי להכין סיבים לצורך הכנת חבלים וסלים.
הדום המצרי הצפוני ביותר בעולם, נמצא בקיבוץ קטורה, אשר בערבה הדרומית שבדרום ישראל.
דום מצרי הוא צמח מוגן בישראל.
דומה קי הוא ספר מתח, על גבול האימה, מאת סופר האימה סטיבן קינג, שיצא בשנת 2008.
אדגר פרימנטל, קבלן עשיר ממינסוטה, עובר תאונת עבודה במהלכה הוא מאבד את ידו הימנית וסופג פגיעה מוחית קשה.
בזמן תהליך השיקום הוא חווה תנודות במצב הרוח, אובדנות והתקפי זעם, מה שגורם לאשתו להגיש בקשה לגירושין.
בעצת הפסיכולוג שלו, עוזב אדגר את מינסוטה ושוכר בית על חוף האי דומא קי, מול חופי פלורידה, שם הוא מנסה לחדש את תחביב הציור הישן שלו.
אדגר מתיידד עם תושבי האי האחרים - קשישה בשם אליזבת איסטלייק שסובלת מדמנציה, שרוב שטח האי שייך למשפחתה, והמטפל שלה, ג'רום וייירמן, עורך דין לשעבר שסובל מפגיעה מוחית כתוצאה מניסיון התאבדות כושל.
כאשר הוא מצייר הוא שרוי באקסטזה, חש כאילו ידו הימנית החסרה היא זו שמציירת והוא אינו שולט במעשיו באופן מלא.
הוא מגלה שציוריו מכילים חזיונות על-טבעיים, באמצעותם הוא מקבל מידע על המתרחש במינסוטה.
התרחישים בציוריו מתגשמים במציאות, וכך הוא מרפא את ג'רום והורג רוצח בתא המעצר.
אדגר מגלה שאמנים מצליחים רבים התגוררו בדומא קי בעבר, ושג'רום פיתח כישרון על-טבעי לטלפתיה מאז שנפגע במוחו, אך איבד אותו כשהתרפא.
ציוריו נעשים מוחשיים ומעוררים אימה יותר ויותר, ומתמקדים בתיאור ספינה בשם "פרסי".
אליבת מייעצת לאדגר למכור את ציוריו ללקוחות רבים ומרוחקים גאוגרפית מחשש שריכוז הציורים בדומא קי ייצור כוח על-טבעי מסוכן, ואדגר מסכים להציג את ציוריו למכירה בגלריית אמנות מקומית.
התערוכה זוכה להצלחה רבה ורוב ציוריו של אדגר נמכרים.
אליזבת מבקרת בתערוכה, ולמראה סדרת ציורי הספינה, היא חווה התקף חרדה ולבסוף שבץ, שגורם למותה.
בציר זמן נפרד המתרחש ב-1927, אליזבת הצעירה, שנפצעה בראשה כשנפלה מכרכרה, מתחילה לצייר.
ישות על-טבעית בשם "פרסי" מתקשרת איתה ומחדירה בה ידע, כוחות על-טבעיים ודחפים בלתי נשלטים.
אליזבת מציירת סופה, שמתגשמת במציאות וחושפת שרידי ספינה טבועה בחוף דומא קי, ביניהם פסלון חרסינה בדמות אישה חסרת פנים.
כשהפסלון מוצא מהמים כוחותיה של פרסי מתחזקים, ואליזבת המפוחדת מנסה להתנתק משליטתה.
פרסי, כנקמה, גורמת לאחיותיה התאומות של אליזבת לטבוע בחוף, אך אליזבת מטביעה את הפסלון במים מתוקים וכך מנטרלת את כוחותיו.
לאחר התערוכה חווה אדגר חזיונות של אחותיה המתות של אליזבת.
הוא מגלה שאלה שמחזיקים בציוריו נמצאים בשליטתה של פרסי, ומורה ללקוחות הגלריה להשמיד את הציורים, אך לא מספיק למנוע ממבקרת אמנות שקנתה את אחד מציוריו להרוג את אילזה, בתו.
הוא הולך עם ג'רום לאחוזת איסטלייק הישנה בה גרה אליזבת בילדותה, שם הם מוצאים את הפסלון בתוך מיכל מים מתוקים שנסדק והחל לדלוף עם השנים.
אדגר מתנגד לשליטתה של פרסי ומעביר את הפסלון למיכל פלסטיק אטום.
אדגר וג'רום נוסעים למינסוטה ומשליכים את הפסלון למעמקי אגם פאלן , שם הם מקווים שיישאר.
ג'רום מתכנן להקים רשת מלונות במקסיקו ומזמין את אדגר להצטרף אליו, אך חודשיים לאחר מכן, ג'רום מת מהתקף לב.
אז מצייר אדגר, בפעם האחרונה, סופה רבת עוצמה שהורסת לחלוטין את דומא קי.
דומיניק (דום) דה-לואיז היה שחקן, קומיקאי, במאי קולנוע, מפיק טלוויזיה, שף וסופר אמריקאי.
דה-לואיז נולד בברוקלין, ניו יורק.
הוא סיים לימודיו בתיכון לאומנויות הבמה במנהטן, ומאוחר יותר למד באוניברסיטת טאפטס במסצ'וסטס.
הוא נהג להשתתף בתפקידים קומיים, אם כי בסרט מוקדם משנת 1964 בשם Fail-Safe הוא הראה יכולות משחק מגוונות יותר.
הופעתו המשמעותית הראשונה הייתה בתוכנית הטלוויזיה הבדרנים (The Entertainers) בשנת 1964.
דה-לואיז השתתף בתוכנית הטלוויזיה הפופולרית של דין מרטין בשנות ה-60. תחילה בתפקיד אורח ומאוחר יותר בתפקיד קבוע.
בשנות ה-70 וה-80 הוא נהג לככב לצידו של ברט ריינולדס בסרטים רבים, הידועים שבהם היו מרוץ מחוף לחוף, מרוץ מחוף לחוף 2, הסוף ובית הזונות הקטן הטוב ביותר בטקסס.
דה-לואיז התפרסם בעיקר בזכות תפקידיו בסרטיו של הבמאי מל ברוקס, שליהק אותו בין היתר לסרטיו 12 הכיסאות, אוכפים לוהטים, ההיסטוריה המטורפת של העולם, סרט אילם ורובין הוד: גברים בגטקעס.
דה-לואיז גם תרם את קולו לדמות של פיצה דה האט בשיגעון בחלל, הפרודיה של ברוקס על טרילוגיית מלחמת הכוכבים.
בנוסף לתפקידי משחק, דה-לואיז עסק רבות גם בדיבוב סדרות וסרטי אנימציה.
מאז שנות ה-50 ועד שנותיו האחרונות, דה-לואיז הספיק לככב בעשרות סרטים, מחזות ותוכניות טלוויזיה כמו הטרול בפארק הקסום וגן עדן לכלבים, ואף ביים סרט קולנוע אחד ("Hot Stuff" מ-1979), סרט הטלוויזיה "אל תשתו מהמים" (1994) וסרט הטלוויזיה ("Boys Will Be Boys" מ-1997), הוא אף כיכב בפרק של "החבובות".
בשנותיו האחרונות, הוא טיפח קריירה חדשה כשף, ופרסם שני ספרי מתכונים פרי עטו.
כמו כן, דה-לואיז פרסם שבעה ספרי ילדים.
בשנת 1986 כיכב בסרט ירח דבש מכושף בתפקיד הראשי (לצד ג'ין ווילדר וגילדה רדנר), כשהוא מגלם את הדודה הזקנה קייט.
דה-לואיז נפטר בשנתו ממחלת הסרטן ב-4 במאי 2009, בבית חולים בקליפורניה בו היה מאושפז, .
היה נשוי לשחקנית קרול ארתור ואביהם של השחקן, התסריטאי והבמאי פיטר דה-לואיז והשחקנים דייוויד דה-לואיז ומייקל דה-לואיז.
תסמונת דום נשימה בשינה היא הפרעת שינה המתבטאת בהפסקת נשימה (אפניאה) או ירידה בקצת בנשימה היפופניאה בזמן השינה, וכאשר היא חוזרת על עצמה פעמים רבות במהלך השינה, היא גורמת לירידה משמעותית באיכות השינה.
ככל הידוע, מתסמונת זו סובלים כשישה אחוזים מהאוכלוסייה.
דום נשימה הנגרם מחסימה בדרכי האוויר נקרא דום נשימה חסימתי.
סוג אחר של דום נשימה, פחות שכיח, הוא דום נשימה מרכזי.
דום נשימה חסימתי בשינה נגרם מכך שבשעת השינה צונחים בסיס הלשון והחך הרך, וחוסמים את דרך מעבר האוויר.
חסימת מעבר האוויר מביאה להפסקת הנשימה ולירידה ברמת החמצן בדם, מה שגורר יקיצה קצרה, בשביל חידוש הנשימה ופתיחת מעברי האוויר, פעולה שעל-פי רוב מלווה בנחירה.
הפסקת הנשימה נמשכת בין 10 ל-30 שניות בדרך-כלל, אך יכולה להגיע עד לשתי דקות.
כאשר היקיצות תכופות, הן פוגעות ברצף השינה ובאיכותה מה שגורם לעייפות במשך היום.
עד חמישה אירועי דום נשימה בשעה נחשב למצב נורמלי.
אנשים בעלי מצב דום נשימה חמור יכולים גם להגיע ל-60 מצבי דום נשימה בשעה.
דום נשימה מרכזי (CSA) נגרם מכך שמרכז הנשימה במוח לא שולח גירוי חשמלי לשרירי הנשימה.
דום נשימה מרכזי יכול להיגרם מפגיעה במוח.
אצל ילדים קטנים ותינוקות הוא יכול להיגרם מחוסר ההתפתחות של אזור זה במוח.
סוג זה של דום נשימה הוא נדיר יחסית.
קללת אונדין מהווה דוגמה לסוג דום נשימה זה.
דום נשימה משולב, כשמו, נובע משילוב של דום נשימה חסימתי ומרכזי.
לתסמונת דום נשימה יש השפעות רבות על הגוף ובהם - נחירות, יובש בפה, יקיצות תכופות בלילה, עייפות וישנוניות בבוקר ובמהלך היום.
אך לא תמיד מופיעים כל הסימפטומים.
יש להסתייע בעדות של בן הזוג כדי להגיע לאבחנה, היות שבמקרים רבים החולה אינו מודע להפסקות הנשימה שלו.
רק מקצת הנוחרים סובלים מ-OSA.
להשמנה יש קשר הדוק עם דום נשימה, נמצא כי אחד מכל שלושה אנשים שסובלים מהשמנת יתר סובל גם מדום נשימה בשינה.
לגברים יש סיכוי גדול יותר לסבול מדום נשימה בשינה מאשר לנשים.
דום נשימה בשינה מגביר את הסיכוי לחלות ביתר לחץ דם, מחלות לב, סוכרת ולעיתים אף להפרעות בריכוז ולדיכאון וכן מגביר בצורה ניכרת את הסיכוי למעורבות בתאונות דרכים.
ראשית יש צורך בבדיקה מקיפה על ידי רופא מומחה באף אוזן גרון כדי לשלול סיבה מכנית לבעיה.
האבחנה וחומרת המחלה נקבעת רק לפי תוצאות בדיקה במעבדת שינה בו רושמים את תנועות שרירי הנשימה, קצב הלב, EEG, תנועות גלגלי העיניים וריווי החמצן בדם כשהנבדק ישן במעבדה.
לאחרונה פותח מכשיר לבדיקה ביתית אבל הוא עדיין אינו נמצא בשימוש רחב.
התמודדות עם דום נשימה חסימתי
לאנשים הסובלים מעודף משקל, ירידה במשקל הגוף יכולה להביא לשיפור משמעותי בהפסקות הנשימה עד כדי היעלמותן.
בבדיקות CT הסתבר כי לאנשים אלו יש הסננה של שומן הגורם להיצרות מעבר האוויר מאחורי הלשון.
ירידה במשקל גורמת להיעלמות הרקמה הזאת.
קשה לטפל בתסמונת OSA ללא ירידה במשקל.
לרוב, אמצעי הבחירה להתמודדות עם דום נשימה בשינה הוא בעזרת מכשיר CPAP.
מכשיר זה מונע את צניחת הרקמות על ידי הזרמת אוויר.
המכשיר בנוי ממדחס המזרים אוויר בלחץ בעזרת מסכה לאף.
מכשיר ה-CPAP איננו מרפא את הבעיה אלא רק מונע ממנה להפריע לתפקוד האדם.
ההסתגלות ל-CPAP לעיתים לא נוחה כיוון שהוא מזרים אוויר קר על הפנים ומשפיע על תנוחת השינה.
בשנים האחרונות מתרחב השימוש בהתקן לקידום הלסת - מכשיר פלסטי שמורכב על השיניים בזמן השינה.
ההתקן דוחף את הלסת התחתונה הרחק מבסיס הלסת, ויחד איתה נדחף קדימה גם בסיס הלשון, ובכך גדל המרווח של הלוע ומתפנה מקום למעבר אוויר דרכו.
זהו פתרון טוב ונוח לחולים שאינם יכולים להסתגל למכשיר CPAP.
על פי מרבית המחקרים מכשיר ה-CPAP יעיל יותר מאשר ההתקן הדנטלי.
בכל זאת, במקרים רבים, מטופלים עם מכשיר CPAP אינם משתמשים בו במהלך כל הלילה או אינם משתמשים בו כלל.
במחקר השוואתי נמצא, כי מקרב 126 מטופלים ב-CPAP, 71% העדיפו את השימוש בהתקן הדנטלי, 19% העדיפו את ה-CPAP ו-10% לא יכלו להצביע על מכשיר מועדף.
טיפול תומך חדשני במקרים קשים שלא יכולים להיות מטופלים ב-CPAP, הוא גרוי העצב התת-לשוני - Hypoglossal Nerve Stimulatin.
מחדירים מכשיר ממוחשב המחובר לאלקטרודה.
המכשיר שולוח גרוי חשמלי בהתאם לחיישנים של תנועות שרירי הנשימה.
גרוי העצב התת-לשוני גורם להתכווצות שרירי הלשון ופותח את מעבר האוויר.
טיפול ניתוחי בדום נשימה חסימתי
מכשירי ה-CPAP או ההתקנים הדנטליים הם טיפול התמיכה הנבחר, אולם הם יוצרים תלות של המשתמש וכאמור, אינם פותרים את הבעיה הפיזיולוגית.
הטיפול שהיה פופולרי לחולים בדום נשימה חסימתי בדרגת חומרה קלה עד בינונית בעבר היה ניתוח UPPP (Uvulopalatophryngoplasty) ששימש במקור לטיפול בנחירות.
בניתוח זה היו כורתים את החך הרך, הענבל והחגורה הלימפטית על שם ולדייר מה שיצר קשת המאפשרת זרימת אוויר טובה יותר.
בשל שיעור ההצלחה הנמוך יחסית של ניתוח זה ותופעות לוואי מרובות הוא מבוצע פחות בשנים האחרונות.
כיום, טיפול הבחירה הניתוחי לדום נשימה חסימתי חמור בחולים צעירים שאינם מסתגלים למכשיר CPAP הוא ניתוח לקידום הלסתות והסנטר (Maxillo-Mandibular Advancement MMA).
בניתוח זה מגדילים את מבנה דרכי האוויר העליונות באמצעות הפרדה מבוקרת וקיבוע מחדש של עצמות הלסת העליונה, הלסת התחתונה והסנטר וכל השרירים המחוברים אליהן (ובכלל זה גם שרירי הלוע, בסיס הלשון והחיך הרך).
הניתוח מבוצע בהרדמה כללית ואורך כשלוש שעות.
שיעור ההצלחה, המתבטא בהפחתת מספר אירועי דום הנשימה בשינה לערכים נורמליים, מגיע ל-90%.
ניתוח זה שייך לתחום האורתו-כירורגיה ומבוצע על ידי מנתח פנים ולסתות (Maxillo-facial surgeon).
בשנת 2017 אישר מנהל המזון והתרופות האמריקאי (FDA) ביצוע השתלת קוצב חשמלי למניעת דום נשימתי בשינה.
הקוצב מושתל בחזה ומגרה את עצב הסרעפת (phrenic nerve) האחראי על פעילות הסרעפת.
השתל יכול לזהות הפסקת נשימה ושולח גירוי לסרעפת להתכווץ ולהרפות ולגרום לריקון וניפוח הריאות.
דווח כי פחתו שיעורי דום הנשימה במחצית מהחולים שהושתל בם הקוצב.
קשר בין דום נשימה בשינה וסוכרת סוג 2
על פי מטא אנליזה שפורסמה בשנת 2017 ופורסם במגזין Chest, קיים קשר בין דום נשימה חסימתי בשינה לבין סוכרת מסוג 2. קשר זה יכול להיות דו כיווני, כלומר שהשפעת דום הנשימה יגרום לחוסר רגישות לסוכר, לחלופין אפשרי כי דווקא סוכרת מסוג 2 תגרום להפרעה בנשימה בעת השינה.
המחקר בדק את ההשפעה המצויה של מסיכת חמצן (CPAP) על מרקרים של מטבוליזם של גלוקוז, ומצא ממצאים סותרים.
לטענת כותבי המאמר ייתכן כי הדבר נובע מחוסר משמעת של הנבדקים שהתבטאה בחוסר עקביות של הנחת מסכת החמצן במחקרים שנבדקו.
דומיניק "דום" מינטוף (במלטית: Duminku Mintoff; 6 באוגוסט 1916 – 20 באוגוסט 2012) היה מנהיג מפלגת הלייבור בּמלטה (1949- 1984), ראש ממשלת מלטה (1955–1958) תחת שלטון הכתר הבריטי וראש ממשלת מלטה לאחר קבלת העצמאות 1971–1984.
מינטוף נולד בקוספיקאה, אחת משלוש הערים, למשפחה של 11 ילדים.
הוא סיים לימודי תיכון בשנת 1933 ולימודי תואר ראשון באוניברסיטת מלטה בפקולטה למדעים ולאדריכלות בשנת 1937. ב-1939 קיבל תואר השני בהנדסה מאוניברסיטת אוקספורד, בה למד באמצעות מלגת רודז.
ב-1943 חזר מינטוף למלטה, הצטרף למפלגת הלייבור והתמנה לתפקיד מזכ"ל המפלגה.
בבחירות בשנת 1945 ניצחה מפלגת הלייבור ומינטוף התמנה לתפקיד סגן ראש הממשלה והשר האחראי על תשתיות המדינה.
עיקר עיסוקו של מינטוף בשנים הללו היה שיקום התשתיות של מלטה לאחר ההרס הגדול שפקד את המדינה במהלך מלחמת העולם השנייה.
בשנת 1949 התפטר מהממשלה על רקע הקו הפשרני של ראש הממשלה במגעים עם בריטניה על פיטורי עובדים בבסיסיה וקבלת חלק מהסיוע של תוכנית מרשל.
על רקע המחלוקת עם ראש הממשלה בופה, נבחר מינטוף באוקטובר 1949 לנשיא מפלגת הלייבור במקום בופה.
במרץ 1955 התמנה מינטוף לתפקיד ראש הממשלה, תפקיד אותו החזיק עד התפטרותו באפריל 1958, במחאה על העדר סיוע כספי מספק של בריטניה למלטה.
לאחר התפטרותו, אירעו במלטה מהומות אפריל 1958 שאורגנו על ידי תומכיו של מינטוף ומושל האי מטעם בריטניה נטל לעצמו סמכויות חירום פיזר את הפרלמנט.
עם חידוש הפרלמנט בשנת 1962 נבחר מינטוף לפרלמנט ושירת כראש האופוזיציה עד שנת 1971. בשנת 1971 זכתה מפלגת הליבור בבחירות בהשיגה מושב אחד יותר מהמפלגה הלאומית, ומינטוף מונה לראשות הממשלה.
בבחירות שהתקיימו ב-1976 זכתה מפלגתו של מינטוף שוב ברוב, הפעם 3% יותר מהלאומיים.
בבחירות של 1981 זכה שוב, אולם ברב דחוק.
משנת 1971–1984 מינטוף כיהן 13 שנה ברציפות בתפקיד ראש ממשלת מלטה.
שנות כהונתו אלה מאופיינות ברצון של מינטוף להתרחק מאירופה ולהתקרב למדינות צפון אפריקה, ובראשן ללוב ומנהיגה מועמר קדאפי.
בשנת 1984 החליט מינטוף לפרוש מהחיים הפוליטיים והתפטר מתפקידו כראש הממשלה וכמנהיג מפלגת הלייבור.
בשנת 2008 זכה דום מינטוף בפרס הבינלאומי לזכויות האדם על שם מועמר קדאפי.
בשנים 1955–1957 הוביל מינטוף קו של דרישה מבריטניה לצרף את מלטה לממלכה המאוחדת ולהקצות לה מקומות בפרלמנט הבריטי.
מינטוף הוביל למשאל עם בפברואר 1956 על הצעתו להתאחד עם הממלכה המאוחדת.
לפני המשאל הצהיר מינטוף שיתפטר אם לא תתקבל הצעתו.
במשאל נתקבלה עמדתו בניגוד לעמדה של הקתולים והלאומיים.
בעקבות זאת, קדמה ממשלת בריטניה את הכללת מלטה בממלכה המאוחדת, אולם בפועל האיחוד לא בוצע בגלל העלות הכבדה של המהלך על האוצר הבריטי.
לאחר שהאיחוד עם הממלכה המאוחדת לא התבצע, וההודעה על הכוונה לסגור את המספנות בנמל מלטה ולפטר את עובדיהם, דרש מינטוף "השתלבות או עצמאות".
בבחירות ב-1971 מינטוף התמודד על מצע של "נייטרליות חיובית" של מלטה, אל מול התמיכה המוחלטת בנאט"ו של המפלגה הלאומית.
יריביו האשימו אותו בנטייה לברית המועצות, טענות שהוא הכחיש.
עם היבחרו ב-1971, מינטוף החל במשא ומתן עם בריטניה על העלאת התשלומים שלה על הבסיסים במלטה ובמקביל פתח במסע דילוגים בין מדינות העולם בניסיון להשיג סיוע כספי למלטה וללחוץ על בריטניה להגביר את הסיוע הכלכלי למלטה.
ביולי 1971 נפגש עם שגריר ברית המועצות בלונדון.
באוגוסט 1971 ביקר בלוב ובינואר 1972 דרש את פינוי בריטניה מהאי ורמז לכוונה להחליף את הצבא הבריטי בצבא לובי.
במרץ 1972 השיג הסכם עם בריטניה להעלאת התשלום עבור הבסיסים מ-9.5 מיליון ליש"ט ל-14 מיליון ליש"ט.
בהמשך קשר מינטוף קשרים עם מועמר קדאפי והשיג ממנו נפט במחיר מוזל.
לקראת סוף שנות ה-70 הסתכסך עם קדאפי וקשר קשרים עם ערב הסעודית ועיראק.
מינטוף התנגד להצטרפות מלטה לאיחוד האירופי בטענה שבהצטרפות זו טמונה סכנה לייחוד הלאומי של מלטה.
מינטוף הושפע בידי האגודה הפביאנית במהלך שנותיו באוקספורד.
בשנות ה-70 הנהיג מדיניות סוציאליסטית שכללה הלאמה של המספנות, הבנקים, הספנות וענפים כלכליים אחרים והבאת בתי החולים תחת שליטת הממשלה.
עם זאת הוא הדף את הטענות שהוא קומוניסט והצהיר פעמים רבות שאיננו ומעולם לא היה קומוניסט.
דוּם II: גיהנום על כדור הארץ הוא משחק יריות בגוף ראשון שפותח על ידי id Software והוצא לאור על ידי GT Interactive.
המשחק יצא לאור ב-10 באוקטובר 1994 באמריקה הצפונית ובאירופה.
אירועי עלילת המשחק מתרחשים מיד לאחר אירועי המשחק הראשון בסדרת "דום", השחקן שוב מגלם את התפקיד של דמות של נחת חלל אלמוני.
לאחר שהנחת חוזר לביתו מהגיהנום, הוא מגלה כי שדים פלשו לכדור הארץ וגרמו למותם של מיליוני בני אדם.
בני אדם ששרדו את המתקפה שוקדים כעת על תוכנית לבניית מספר חלליות מסיביות אשר ישאו את הניצולים הנותרים בכדור הארץ לחלל.
נמל החלל היחיד המסוגל לשגר את החלליות הללו נכבש על ידי הפולשים, אשר הציבו "שדה כוח" מעליו.
בעקבות כך, כוחות של חיל הנחתים נלחמים באלפי שדים במטרה להסיר את שדה כוח, על מנת לאפשר לבני האנוש להימלט מכדור הארץ.
לאחר שהנחת הרג את כל השדים שהשתלטו על נמל החלל והוריד את שדה הכוח, כל בני האנוש בכדור הארץ מצליחים לברוח לחלל, ונחת החלל האלמוני נותר האדם היחיד על פני כדור הארץ.
בעודו מחכה למותו הקרב, בידיעה שהצליח להציל את האנושות, נחת החלל האלמוני מקבל מסר מהחללית של בני האנוש בחלל אשר גילו בינתיים מאין הפולשים מהגיהנום מגיחים בדיוק.
במסר מצוין כי הבסיס המרכזי של הפולשים נמצא במרכז עיר הולדתו של נחת החלל האלמוני.
בעקבות כך נחת החלל עושה דרכו דרך העיר עד שהוא מגיע לבסיס של הפולשים, אך הוא מגלה כי אין דרך לעצור את הפולשים באתר זה.
לאחר מכן הוא מחליט להיכנס לפורטל בין ממדי כדי לכבות אותו מהצד השני, וכך נכנס שנית לגיהנום האמיתי.
לאחר לחימה ממושכת בהמוני השדים בגיהנום, נחת החלל האלמוני מגיע לבסוף לשד הגדול ביותר שהוא אי פעם ראה, המכונה "Icon of Sin" (איקונין החטא).
הוא מצליח להרוג שד זה באמצעות ירי רקטות אל תוך מוחו החשוף.
מותו של "איקונין החטא" מוביל להשמדת פורטל הגיהנום.
כעת, כאשר הגיהנום הושמד, נחת החלל האלמוני מצטרף עם בני האנוש האחרים במטרה להשיב את החיים על פני כדור הארץ לקדמותם.
שני שלבים סודיים למשחק בסגנון טירה נאצית ובסופם רואים את קומנדר קין תלוי.
דוֹם פֶּרִינְיוֹן הוא מותג איכות של שמפניה המיוצר על ידי בית השמפניה Moët & Chandon (מואט & שנדון), ומשמש גם כמוצר הדגל של אותו בית השמפניה.
המשקה מכונה על שמו של נזיר בנדיקטיני בעל אותו השם, אשר תרם רבות לפיתוחו של משקה השמפניה, אך בניגוד למיתוסים הרווחים, לא הגה באופן אישי את שיטת ההכנה הייחודית של המשקה.
הדעה הרווחת היא ששמפניית דום פריניון היא מאיכות גבוהה, הואיל והמשקה אינו מופק בשנות בציר חלשות, והואיל והענבים המשמשים להכנת המשקה נבצרו בשנה ספציפית אחת.
דום פריניון (1638–1715) היה נזיר שחי במנזר במחוז מארן הנמצא בצפון-מזרח צרפת.
משקה השמפניה בגרסתו כיין מבעבע החל לתפוס תאוצה רק במאה ה-19, מעל 100 שנה לאחר מותו של דום פריניון.
שמפניית דום פריניון נסחרת פעמים רבות במכירות פומביות של יינות.
החל משנת 2004 הורגש גל מכירות במחירי שיא של יינות דום פריניון, שראשיתו במכירת אוסף פרטי של השמפניה בבית המכירות כריסטי'ס בניו יורק.
אז נמכרו שלושה בקבוקים מבציר 1921 (הבציר הראשון של ייצור השמפניה) במחיר של 24,675 דולר.
בשנת 2008, נרשמה גם כן מכירה היסטורית, כאשר שלושה יינות דום פריניון מבצירים 1966, 1973 ו־1976 נמכרו עבור 93,260 דולר בהונג קונג, ושני בקבוקים נוספים של דום פריניון רוזה מבציר 1959 נמכרו עבור 84,700 דולר בניו יורק.
עד אז, יוצרו 306 בקבוקים בלבד של דום פריניון רוזה בציר 1959, ואף אחד מהם מעולם לא נמכר.
ב-17 באפריל 2010 נקבע על-פי הדיילי טלגרף שיא חדש למכירת יין בבריטניה, כאשר קונה שילם 35,000 לירות שטרלינג עבור בקבוק 'מתושלח' (6 ליטר) של שמפניית דום פריניון רוזה גולד מבציר 1996.
דום הוא תואר כבוד הקודם לשם הפרטי (נכתב לרוב רק באות D).
מקור התואר הוא מהתואר דומינוס ("Dominus") הלטיני.
בפורטוגל ובברזיל דום משמש כתואר כבוד, במיוחד עבור צאצאי שושלת המלוכה או בישופי הכנסייה הקתולית, הצורה הנשית דונה הוא תואר כבוד נפוץ לנשים.
התואר היה בשימוש גם בצרפת, כמו דום פריניון, וכן שימש את האפיפיורים מאביניון, בדומה לתואר דון האיטלקי והספרדי.
התואר מיועד כיום עבור נזירים בנדיקטינים וקרתוזיאנים, ועבור חברי קבוצות מסוימות מתוך מסדרי כמורה.
הגרסה הנשית המקבילה לתואר זה באנגליה היא "דיים" (Dame).
בפורטוגזית, התואר דונה (או יותר בנימוס, "גברת דונה"), נפוץ כשמדובר באשה שאיננה מחזיקה בתואר אקדמי.
מקובל להתייחס לאשת ראש הממשלה או הנשיא כדונה.
היו מקרים בפורטוגל ובברזיל, שבהן התואר דום (או דונה) היה בשימוש, ואף נקנה (בצורה חוקית), על ידי אנשים שלא היו ממשפחת המלוכה.
דום 3 הוא משחק מחשב מסוגת אימה בדיוני ופעולה מסגנון יריות בגוף ראשון שפותח על ידי חברת id Software וראה אור בשנת 2004. המשחק הוא למעשה עיבוד מחודש ועתיר גרפיקה לעלילת המשחק המקורי, שמשתמש במנוע החדשני id Tech 4 המבוסס OpenGL.
עם מכירות של למעלה מ-3.5 מיליון עותקים, זהו המשחק המצליח ביותר בסדרה.
באפריל 2005 יצאה חבילת ההרחבה "Resurrection of Evil" ("תחיית הרשע מחדש").
כמו כן, המשחק זכה לפרסום במדיות אחרות כגון ספרים שנכתבו על בסיס עלילתו, כמו גם ביציאתו של סרט הקולנוע "דום" ב-2005.
באוקטובר 2012 יצאה מהדורה מחודשת של המשחק שנקראת Doom 3 BFG Edition שיועדה להפצה בסטים בלבד, בה מנוע המשחק שופר ונוספה תמיכה בטכנולוגיית תלת-ממד.
על השחקן להתגבר בדרך על סכנות ומכשולים שונים כגון מפלצות, תקרות הצונחות על השחקן, שטחים מזוהמים בפסולת רדיואקטיבית ודלתות נעולות שעבורן נדרש למצוא מפתח או מפסק הפותח אותן.
בניגוד למשחקים הקודמים, המשחקיות במשחק אינה מהירה ומבוססת על הריגת אויבים רבים ככל האפשר, אלא בנויה כמשחק אימה בה השלבים מעוצבים בצורה מבוכית (אם כי ליניארית למדי), מבוססת עלילה בה השחקן לא רק מסתובב והורג אויבים אלא גם מתקשר ונעזר בדמויות ללא שחקן הפזורות במשחק.
הסביבה יותר חשוכה, התחמושת יותר נדירה ולשחקן אין כל כך יכולת להבחין במפלצות שמתקרבות אליו.
השחקן חמוש בפנס איתו הוא יכול להאיר על מקומות חשוכים.
בגרסת ה-BFG, הפנס הפך מכלי המוחזק ביד לכלי המורכב על הראש (מה שמאפשר את נשיאתו ביחד עם כלי נשק).
קיימים גם מקומות סודיים המכילים כלי נשק וחפצים חיוניים אחרים כגון ערכות עזרה ראשונה, שריון ותחמושת.
השחקן מקבל מדי פעם תשדורות רדיו שבעזרתן הוא יכול להתעדכן במשימות אך לעיתים גם במצב של יתר החיילים, שכן מדי פעם משודרים צרחות, זעקות אימה, לחימה וכן קולות לא מזוהים שמוסיפים לאווירת האימה.
השחקן מצויד גם במחשב כף-יד איתו ניתן לבצע שלל פעולות: קבלת הרשאות אבטחה בהן ניתן להשתמש כדי לפתוח אזורים במפה, מידע על חלקים שונים במתקן, העברת תשדורות וניגון סרטוני וידאו הקשורים לעלילה.
בכל פעם כשהשחקן מוצא מחשב כף יד שכזה, המידע שבו מתקבל אוטומטית במחשב של השחקן, ביניהם גם קודים שניתן לפתוח איתם דלתות וכו'.
כמו כן, המשחק מציע מסכי מחשב אינטראקטיביים שניתן לעבוד איתם כאילו מדובר במחשב.
המשחק מציע גם מצב מרובה משתתפים לרשת, אך מצב זה מוגבל ל-4 שחקנים ובחבילת ההרחבה הוגדל ל-8 שחקנים, במצבי deathmatch בלבד.
המשחק מתרחש בשנת 2145 במאדים, בעיר Mars City במתקן של חברת איגוד התעופה והחלל (The Union Aerospace Corporation) – תאגיד צבאי-תעשייתי המבצע ניסויים סודיים בטלפורטציה בין הירחים של מאדים – פובוס ודימוס.
השחקן מגלם נחת חלל אלמוני שנשלח לעבוד שם.
תגובת ההגנה של יחידות האבטחה לא מצליחה לעצור את הפלישה, ובמהרה השדונים משתלטים על הבסיסים הצבאיים והורגים את רובם או הופכים אותם לזומבים אחוזי דיבוק.
הנחת שנעזר ביתר הניצולים מוכרח להציל את המתקן, ומגלה כי בין הניצולים יש בוגד שמשתף פעולה עם השדים, שהוא ד"ר בטרוגר המדען הראשי וראש הצוות שהיה אחראי על ניסויי הטלפורטציה.
במהלך המשחק מגלים כי בטרוגר הוביל את הפרויקט הנ"ל כדי לשרת את האינטרסים האישיים והמרושעים שלו.
בטרוגר מוביל את הנחת למלכודת שמעבירה אותו היישר אל הגיהנום.
בגיהנום, הנחת מגלה כי על מנת למצוא דרך לסגור את השער לגיהנום, עליו למצוא חפץ מאדימי מסתורי בשם "קוביית הנשמות" (Soul Cube).
לאחר שהוא חוזר מהגיהנום, הוא מגלה כי המפקד שלו לשעבר, קלי, עבר שינוי מפלצתי.
לאחר שהוא נלחם בקלי הוא לוקח את ה-BFG 9000 שקלי חומש איתו קודם לכן ומחפש את השער לגיהנום, שם הוא נלחם בסייבר-שד (אותו הבוס מהמשחק הראשון) ובעזרת קוביית הנשמות מצליח לסגור את השער.
בסיום המשחק, רואים את בטרוגר בצורת שד מפלצתי נורא בדמות דרקון.
השם שלו כעת הוא המלדיקט (The Maledict) והוא ישמש בתור האויב הראשי של חבילת ההרחבה.
כבר בשנת 2000 הכריז ג'ון קארמק על כוונתו לעשות רימייק למשחק הראשון בסדרת דום, בעזרת טכנולוגיית תלת מימד מתקדמת אותה כינה "הדור הבא".
לאחר איומי פיטורין על קווין קלאוד ואדריאן קארמק (שני בכירים ב-id שהתנגדו לכוונת הרימייק) וההצלחה הטכנולוגית של המשחק Return to Castle Wolfenstein, הפיתוח של המשחק החל.
זה קרה מייד לאחר שחבילת ההרחבה Team Arena למשחק Quake 3 יצאה לאור.
גרסה נסיונית של המשחק הוצגה בתערוכת E3 של 2002 וזכתה לשבחים רבים.
באותה שנה, שני עובדים בחברת כרטיסי המסך ATI הדליפו גרסת פיתוח של המשחק לאינטרנט.
הכוונה הייתה להוציא לאור את המשחק בחג המולד של 2003, אך העניין נדחה עד לתאריך היציאה לאור הרשמי ב-2004.
טרנט רזנור ולהקת ניין אינץ' ניילז היו אמורים להלחין את הפסקול למשחק, כפי שעשו עבור המשחק Quake, אך עקב בעיות תקציביות הלחנת הפסקול הוטלה על אחרים ביניהם כריס ורנה, מי ששימש בעבר כמתופף של NIN ושימש באותה עת כמתופף של מרילין מנסון, שבין היתר הלחין את נעימת הנושא של המשחק.
המנוע הציג 3 אפשרויות גרפיות חדשות: הצללה ותאורה מאוחדת (Unified lightning and shadows), אנימציות מורכבות שהוצגו בזמן אמת, ומשטחי-ממשק שבהם ניתן לקיים איתם אינטראקציות.
ספר ההדרכה הרשמי של המשחק דיווח כי במשחק השתמשו במעל ל-25,000 קובצי תמונה ומעל ל-500,000 שורות קוד עבור הממשקים האינטראקטיביים הללו.
עוד שיפורים כללו הדגשת טקסטורות, מערכת פיזיקה מתקדמת ותמיכה בסאונד היקפי של 5.1 ערוצים.
קוד המקור של המנוע שוחרר ב-2011 תחת הרישיון הציבורי הכללי של גנו.
המשחק היה להצלחה מסחרית וקיבל ביקורות חיוביות, נכון ל-2007 עם מכירות של למעלה מ-3.5 מיליון עותקים, זהו המשחק המצליח ביותר אי פעם מסדרת המשחקים דום ולמשחק המצליח ביותר של id.
רוב המבקרים דירגו אותו בביקורות חיוביות, שנעו בין 85% ל-94% ואף 100% וזיכו אותו בפרסים דוגמת משחק השנה של 2004 לצד Half-Life 2 ו-Far Cry, וכן המשחק בעל הגרפיקה הטובה ביותר.
עם זאת, הביקורות ציינו לרעה את המשחקיות שלא השתנתה ממשחקים קודמים (מבוססת מה שהם כינו "תירה עליהם לפני שהם יורים עליך!") ואף נטשה חלק מעקרונות העיצוב שלהם, האינטליגנציה המלאכותית הירודה יחסית של האויבים ומצב מרובה המשתתפים לא מספק של המשחק.
בניגוד לקודמיו, דום ודום 2, המשחק לא הותיר חותם משמעותי בסצנת הגיימינג.
הסרט המבוסס על המשחק יצא באוקטובר 2005 בכיכובם של דוויין ג'ונסון ("דה רוק"), קארל אורבן ורוזמונד פייק.
הסרט זכה לביקורות עלובות אך להצלחה בקופות בשבועות הראשונים ליציאתו.
המשחק הרביעי בסדרה, אשר מהווה אתחול מחדש, נקרא בשם דום והוא יצא לאור ב-2016 לאחר קשיים רבים בפיתוחו שגרמו לאיד לאתחל מחדש את כל תהליך הפיתוח ב-2012. איד השתמשה במנוע חדש לגמרי בשם id Tech 6.
חבילת ההרחבה פותחה על ידי איד בשיתוף אולפן המשחקים Nerve Software למחשב האישי (Windows ולינוקס) ולקונסולת האקס בוקס.
היא שוחררה ב-3 באפריל 2005 עבור המחשב ו-7 חודשים מאוחר יותר עבור האקסבוקס (כמשחק נפרד, שאינו דורש את דום 3 המקורי כדי לפעול).
מי שרכש את גרסת האקסבוקס של המשחק, קיבל בחינם גם את שני הכותרים הראשונים בסדרה: דום ו-דום II: גיהנום על כדור הארץ, ביחד עם ההרחבה שלו Master Levels for Doom II.
המשחק מתרחש בשנת 2147, שנתיים לאחר התרחשות האירועים במשחק המקורי.
חברת איגוד התעופה והחלל (UAC – The Union Aerospace Corporation) קולטת איתות בלתי מזוהה שמקורו באחד מהלווינים שסובבים סביב מאדים, ושולחת צוות לחקור את המקרה.
הצוות מוצא חפץ מיוחד, אך עם מציאתו מתחדשת שוב פלישת השדים מהגיהנום במלוא העוצמה.
השחקן, נחת ומהנדס קרבי שנשלח לשטח, חייב להילחם בשדים כדי להגיע לד"ר מק'נייל – חושפת שחיתויות שדיווחה על תוכניותיו הזדוניות של ד"ר בטרוגר קודם לכן.
לאחר שהוא מוצא אותה היא אומרת לו שכדי לעצור את הפלישה הוא חייב להשיב את החפץ – אבן הגיהנום – בחזרה לגיהנום.
הנחת יורד לגיהנום, שם הוא נלחם נגד שלושה האנטרים – שדים שמחפשים אחרי אבן הגיהנום.
הוא מביס אותם ושואב את כוחותיהם לתוך החפץ.
לאחר לחימה בשדים הוא פוגש את ד"ר בטרוגר השטן – שד מפלצתי ונורא בדמות דרקון שנקרא המלדיקט (Maledict).
לאחר קרב ממושך המלדיקט מסתער על הנחת ונושך אותו נשיכה קטלנית למדי, אך לפני שהמלדיקט מתכוון לאכול את הנחת, הנחת מפעיל את האבן ודוחף אותה אל תוך גרונו של המלדיקט מה שגורם להשמדתו, ולא נשאר ממנו זכר חוץ מהגולגולת.
השמדת המלדיקט גורמת לעצירת הפלישה ובסוף המשחק השחקן מוצא את עצמו מתאושש בבסיס.
גרסה מחודשת למשחק (וגם לחבילת ההרחבה הראשונה) שיצאה ב-2012 ומכילה שיפורים גרפיים רבים למנוע המשחק וגם תמיכה בטכנולוגיית תלת-ממד, בעזרת משקפיים מתאימים.
המשחק שוחרר בהתחלה אך ורק לסטים.
דומא , הוא סרטה התיעודי של הבמאית עביר זייבק חדאד משנת 2011. זהו סרט מסע בעקבותיה של הפגיעה המינית המודחקת בחברה הערבית והסרט התיעודי הראשון שנעשה אי פעם בארץ ובעולם בנושא הפגיעה המינית בנשים ערביות.
"סרט פורץ דרך על אלימות מינית וקורא לנשים הערביות שנהפכו לקורבנות האלימות לצאת מתוך האפילה" (ד"ר רעיה מורג "הארץ").
עביר, יוצרת הצגת תיאטרון בובות שנושאת את השם 'דומא' ועוסקת בנושא הפגיעה המינית בקרב החברה הערבית בארץ.
היא מחליטה לקחת מצלמה ולצאת למסע מצפון הארץ ועד לדרומה לתיעוד סיפוריהן של נשים ערביות נפגעות אלימות מינית, זאת לאחר שהפנימה כי הקהל הדיר את רגליו מההצגה בגלל היות הנושא טעון.
ארבע גיבורות מעזות לחשוף את סיפוריהן הכמוסים ואת האלימות המינית שחוו במעגל המוכר של משפחותיהן ומכריהן.
כולן מחפשות את הדרך לבטא ולנפץ את מערכות ההשתקה שהופעלו עליהן מצד משפחותיהן והחברה כולה.
הסרט השתתף בפסטיבלים רבים ברחבי הארץ והעולם והוקרן באוניברסיטאות ובמכללות בישראל ומחוצה לה, בסינמטקים, במרכזי תרבות ובבתי ספר ערבים, שם הצליח לעורר דיון סביב הנושא של הפגיעה המינית ככלל.
הסרט ממשיך להיות מוקרן עד היום (נכון למאי, 2013) ביישובים שונים ברחבי הארץ ועתיד להיות מוקרן בהמשך השנה במספר מדינות בעולם לאחר שהגיע למומביי, הולנד, בלגרד, מדריד ואיסטנבול.
זוכה פרס הסרט הדוקומנטארי הטוב ביותר בפסטיבל Urban TIV במדריד, 2012
התחרות הרשמית של פסטיבל דוקאביב
התחרות של הפסטיבל הבינלאומי לסרטי נשים רחובות
מועמד בתחרות של פורום היוצרים הדוקומנטאריים
פסטיבל הנשים בחולון (בפברואר 2011)
פסטיבל האישה הערבייה ביפו (מאי 2012)
"סרטה התיעודי המטלטל של עביר זייבאק חדאד, הוא סרט פורץ דרך על אלימות מינית וקורא לנשים הערביות שנהפכו לקורבנות האלימות לצאת מתוך האפילה"
"הסרט דומא (עביר זייבק-חדאד, 2011), העוסק בקורבנות אונס ופגיעה מינית בחברה הערבית בישראל, מעלה שאלות על הספֵרה הפנימית מול הפרהסיה, על פנים, פני אנוש, על מיניות ועל הקולנוע כמדיום.
מטא-נרטיבים ופרדיגמות מחשבתיות רבות מתנקזות אל תוך הסרט ה"קטן-גדול" הזה, משתברות בכל פריים ופריים.", קציעה אלון, "תקריב" כתב עת לקולנוע דוקומנטארי, גיליון מס' 5
"בסרטה הנוגע ללב עד כאב, "דומא" (בובות), מצליחה התסריטאית והבמאית עביר זייבק חדאד (عبير زيبق حدّاد), לטפל בתחכום בסוגיית גילוי העריות, נושא מורכב וקשה שבדרך כלל מוצנע מאחורי מנעולים של שתיקה.
בסרט זה, הראוי להערכה רבה, מראה הבמאית כיצד גברים מתנקשים בנשמתה של בת משפחתם.", .
דומא הוא כפר פלסטיני בנפת שכם, בהרי השומרון המזרחיים, במורד אל בקעת הירדן, השוכן בגובה של כ-650 מ' מעל פני הים, כ־25 ק"מ דרומית-מזרחית לשכם, מזרחית לכביש 458. מצפון ליישוב נמצא הכפר מג'דל בני פדיל.
השם "דומא" משמר את שמה של אדומה, ישוב הנזכר במאה הרביעית לספירה במיל ה-12 מדרום לעיר שכם.
יש סבורים שיישוב זה הוא מולדתו של דואג האדומי.
זאב וילנאי מעלה סברה שתושבי היישוב היו אדומים שגוירו בכפייה בידי יוחנן הורקנוס הראשון במאה השנייה לפני הספירה, והשם "אדומה" משמר את מקורם - הרי אדום.
בשלהי המאה ה-19 צוין כי במקום נמצאו שרידי ביצורים, ותושבי המקום עיבדו אדמות בבקעת הירדן מצפון לתל פצאליס, וגידלו בהן חיטה.
לפי החוקר ויקטור גרן התגוררו במקום כ-300 נפש.
בשנת 1922 התגוררו ביישוב 155 תושבים.
על פי סקר הכפרים שבוצע בשנת 1945, הוערך מספר התושבים בכ-310 איש ושטחו 17,351 דונם.
בשנת 1961 התגוררו ביישוב 444 תושבים.
היישוב נכלל בשטח המנדט הבריטי, ובעקבות מלחמת העצמאות נכלל בגדה המערבית שבשליטת ירדן.
במלחמת ששת הימים עבר היישוב לשלטון ישראל.
בסקר שנערך על ידי ישראל בשנת 1967 גרו בכפר 524 תושבים.
עד למלחמת ששת הימים עסקו מרבית הגברים שביישוב בחקלאות.
לאחר המלחמה עברו רבים מהתושבים לעבוד בבניין בישראל או פתחו עסקים קטנים ביישוב.
כלכלת היישוב ממשיכה להתבסס על חקלאות שלחין, בוסתני פרי, כרמי זית וגידול בעלי חיים.
היישוב מקבל את מימיו מארבעה מעיינות שבסביבתו.
הגדול שבמעיינות משמש גם לאספקת מים להתנחלויות סמוכות.
בעקבות הסכמי אוסלו נכללו כ-95% מאדמות היישוב כשטח C ויתר ה 5% כשטח B.
בשנת 2021 תושבים מהכפר בנו באופן לא חוקי על אדמות ישראליות שנמצאות במרחק משמעותי מהכפר באמצעות בניה, כבישים וחקלאות.
בית המשפט הורה על הריסת המתחם, ובחודש נובמבר בוצעה הריסה.
סמוך לדומא נובע המעיין "עין דומא".
ב-31 ביוני 2015 נרצח ישראלי בשם מלאכי רוזנפלד בפיגוע ירי סמוך לכפר.
ב-31 ביולי 2015, הוצתו שני בתים ביישוב באמצעות בקבוקי תבערה.
בני הזוג סעד וריהאם דוואבשה, ותינוקם עלי סעד דוואבשה, נשרפו למוות.
בן נוסף נפצע באורח קשה.
כתובות "נקמה" ו"יחי המלך המשיח" רוססו על קירות הבית.
עמירם בן אוליאל הורשע ברצח, ונדון לשלושה מאסרי עולם ו-20 שנות מאסר נוספות.
באפריל 2024 נעצר בכפר בן למשפחת דוואבשה בחשד שרצח את בנימין אחימאיר.
הפלסטיני שנעצר, אחמד דוואבשה, הודה בחקירתו ברצח הילד וקשר את עצמו לאירוע.
דומא היא עיר בסוריה, השוכנת מצפון-מזרח לדמשק הבירה.
דומא היא המרכז המנהלי של נפת דומא.
בעיר התרכזו פליטים רבים, פלסטינים, עיראקים ולבנונים.
כלכלת העיר התבססה על תעשייה וחקלאות.
בתחילת מלחמת האזרחים בסוריה הייתה העיר מוקד עימות - התקיימו בה הפגנות רבות נגד המשטר, והתנגשויות אלימות עם כוחות המשטר.
באפריל 2011 התפרסו בעיר יותר מ-2,000 חיילים ושוטרים, חמושים במקלעים.
ב-30 בינואר 2012 השתלט צבא סוריה על העיר.
ב-29 ביוני 2012 הרג צבא סוריה כחמישים מתושבי העיר.
ב-18 באוקטובר 2012 שלט הצבא הסורי החופשי ברוב חלקי העיר, אך הלחימה בה נמשכה.
דומא הפכה לעיר הנצורה העיקרית במצור על מזרח ע'וטה, שהחל באפריל 2013, שבו הטיל צבא סוריה מצור על אוכלוסייה של כ-400 אלף נפש בשטח של כמאה קמ"ר.
ב-16 באוגוסט 2015 נהרגו יותר ממאה מתושבי העיר בהפצצה על השוק ואזורי מגורים.
כעבור ימים אחדים, ב-22 באוגוסט, הותקפה העיר בהפצצות אוויריות ובירי ארטילרי שגרמו לעשרות הרוגים.
ב-8 באפריל 2018 דווח על מתקפה בנשק כימי על העיר, שבה נהרגו 150 מתושביה ונפגעו מאות.
המשטר הסורי הכחיש את האשמה שהוא אחראי למתקפה.
למחרת המתקפה החלו המורדים לעזוב את דומא.
ב-14 באפריל ביצעו ארצות הברית, הממלכה המאוחדת וצרפת את ההתקפה המשולבת על דמשק וחומס בתגובה למתקפה הכימית.
בדיקת הארגון למניעת הפצת נשק כימי לא העלתה שימוש בגז עצבים במתקפה זו, אלא רק שימוש בכלור.
דום הוא משחק פעולה מסוגת משחקי יריות בגוף ראשון שפותח על ידי חברת id Software ויצא לאור ב-13 במאי 2016 על ידי Bethesda Softworks, ומהווה את הכותר הרביעי בסדרת DOOM המצליחה.
המשחק הוא בעצם אתחול מחדש לסדרה והכותר הגדול הראשון שיצא מאז יציאתו של דום 3 בשנת 2004.
הקמפיין לשחקן יחיד תואר על ידי צוות הפיתוח בתור "המון שדים מגניבים, המון רובים מזורגגים, והמון תנועה מהירה" בתור עקרונות מפתח.
המשחק יציע שפע של כלי נשק, כשחלקם, דוגמת רובה הציד הדו-קני ונשק-העל BFG 9000 כבר הוצגו במשחקי עבר.
גם המסור החשמלי חזר: בעזרת המסור החשמלי השחקן יוכל לנסר את אויביו לשני חלקים.
רוב האויבים המוכרים מהסדרה חזרו, חלקם מעוצבים מחדש.
בהיותה של מערכת הקרבות מבוססת על תנועה מהירה תוך כדי חיסול אויבים, גם הוצגו מהלכים חדשים דוגמת הקפיצה הכפולה, ובוטלה כליל האפשרות לחדש את בריאות השחקן על ידי התחבאות מאחורי מחסות.
לכן, לשחקן יש מד-בריאות שאותו ניתן לחדש על ידי אספת ערכות רפואה הפזורות במפה, או על ידי חתיכות שכאלו שנופלות מאויבים שנקטלו, ושריונות שאיתם השחקן יכול להגן על נקודות החיים שלו.
כמו כן הוצגה גם מערכת חדשה של קרב פנים אל פנים: כאשר כמות החיים של האויב מגיעה לסף מסוים, השחקן יכול לקטול אותה בדרכים אלימות ביותר תוך שימוש בידיים ריקות בלבד (מערכת כזו הוצגה באחד המודים שנוצרו לדום המקורי: "Brutal Doom").
לטענת המפתחים, הקמפיין יארוך כ-13 שעות משחק, ובנוסף לכך, שחקן המשחק במשחק ברמת קושי "Ultra-Nightmare" יעמוד בפני הסיכון של "מוות קבוע": אם השחקן מת בשלב כלשהו במשחק, המשחק יסתיים בצורה סופית.
המשחק גם מציג מצב מרובה משתתפים, שבמסגרתו השחקנים יכולים להילחם אלו באלו בשלל מצבי משחק: קרב קבוצות, domination, warpath, ו-freeze tag.
ניתן גם להשתמש בחיזוקים, Power-Ups במהלך המשחק: בין חיזוקים אלו נמנים Quad Damage שחזר אלינו ממשחקי Quake למיניהם, וחיזוק שמאפשר לשחקן להשתנות באופן זמני לשד.
מצב מרובה המשתתפים קיבל ביקורות מאוד שליליות כשהמשחק היה בשלבי הבטא, גיימרים שציפו למשהו שיזכיר את סדרת Quake גילו שהם קיבלו, לטענתם, "חיקוי זול של Halo".
המצב מרובה המשתתפים במשחק מושווה כמעט תמיד לזה של Unreal Tournament החדש, כשההשוואות נוטות כמעט תמיד לטובת אנריל.
תוספת מיוחדת שהוסיפו לגרסת המחשב היא עורך מפות בשם SnapMap.
באמצעות עורך המפות הזה שחקנים יכולים ליצור מפות למשחק, הן למצב שחקן יחיד והן למצב מולטיפלייר (מרובה משתתפים) ולשתף אותם עם שחקנים אחרים.
עלילת המשחק מתרחשת, בדומה למשחקי העבר, במתקני המחקר והמעבדות של חברה בשם איגוד התעופה והחלל (The Union Aerospace Corporation – UAC) – תאגיד צבאי-תעשייתי המבצע ניסויים סודיים בטלפורטציה על כוכב מאדים.
תחת הנחייתו של מדען בשם סמואל היידן, שגסס מסרטן והעביר את תודעתו לגוף רובוטי, עוסק צוות המחקר במימון ה-UAC בהעברת אנרגיה מהגיהנום למתקן אנרגיה ייחודי בשם "ארג'נט" במטרה לפתור את משבר האנרגיה בכדור הארץ.
ועל הדרך לרצות את בעלי המניות, במהלך המשחק סמואל מראה את צבעו האמיתי כמנהיג חברה אשר התעסק עם כוחות הגדולים ממנו בשם תאוות בצע.
המשחק מתחיל כאשר גיבור המשחק, המכונה "דום סלייר" (Doom Slayer; מילולית: שוחט האבדון), מתעורר בתוך מתקן מעין סרקופג בו הוא היה כלוא עד כה מסיבה לא ידועה, ומגלה כי השדים פלשו מהגיהנום, זרעו הרס וערכו טבח המוני במעבדה.
סמואל היידן מצייד את החליפה שלו בממשק תקשורת עם בינה מלאכותית בשם "VEGA", ומנסה לנצל את הסלייר שיגן על המתקן, אבל הסלייר מתעלם מהוראותיו ויוצא למסע לסגור את השער לגיהנום ולהרוג כל שד מהגיהנום שיעמוד בדרכו.
על הנחת למצוא את הדרך החוצה בחזרה למאדים, בעזרת רמזים הפזורים בגיהנום שבנוסף לכך מספרים מעט פרטים מעברו של הסלייר, לפני שנכלא בסרקופג.
לאחר שהסלייר חוזר למאדים הוא מגלה כי מגדל הארג'נט ניזוק ללא תקנה וכי השער לא יכול להיסגר על ידי המתקנים שבמאדים.
מאז התחלת הפיתוח אי שם בשנת 2007 ועד יציאתו לאור 9 שנים לאחר מכן, בשנת 2016, המשחק עבר גלגולים ותהפוכות שונים.
לפי טענות החברה, המשחק היה אמור להיות מפותח על בסיס מנוע id Tech 5 (שפותח עבור המשחק Rage ושימש יותר מאוחר את Wolfenstein: The New Order) והיה עתיד להיראות "פי 3 יותר טוב מ-Rage".
לאחר שחברת ZeniMax רכשה את איד בשנת 2011, אולצו הרבה מפתחים שהיו בצוות הפיתוח של Rage לעבור לצוות הפיתוח של דום 4 כדי "לזרז עניינים".
גם בקרב בכירי החברה נשמעה אי שביעות רצון: טים ווילץ, אחד מהבכירים, אמר בכנס QuakeCon של 2013 כי "לכל משחק יש נשמה.
כשאתה שחקת ב-"Rage", הרגשת שהייתה לו את הנשמה.
אבל ל-"4 Doom" לא הייתה את הרוח שלו, לא הייתה נשמה, לא הייתה אישיות".
גם חברת איד ידעה תהפוכות כאשר שני אנשי מפתח, ג'ון קארמק וטוד הולנסהד, פרשו מהחברה מסיבות שונות.
מקורות פנימיים גילו שהפיתוח התחיל מחדש בשנת 2011. באוגוסט 2013 טים ווילץ הכריז כי צוות הפיתוח נמצא בספק גדול אם הכותר הבא בסדרת דום אכן ייקרא בשם "דום 4", מה שהותיר את גורל המשחק הרביעי בתעלומה.
אך ב-29 בפברואר 2014 חשפה Bethesda כי כל מי שיעשה הזמנה מוקדמת למשחק Wolfenstein: The New Order יקבל בנוסף למשחק גם קוד גישה בחינם לבטא הסגורה של המשחק – שנודע כעת סתם כ"דום" ולא כ"דום 4".
מספר שחקנים קיבלו את הגישה לאלפא הסגורה של המשחק שיצאה בדצמבר 2015. הבטא הסגורה של המשחק יצאה במרץ 2016 ולאחר מכן בטא פתוחה שהופצה בחינם בסטים באפריל 2016. גרסאות אלו כללו רק מצב מרובה משתתפים.
ביולי 2014 נחשף כי דייגו סוסה, המהנדס הגרפי הראשי של חברת קרייטק (החברה שעמדה מאחורי קרייסיס וכל המשכיו) עזב את קרייטק כדי לעבור לצוות הפיתוח של המשחק בחברת איד.
טריילר רשמי שהציג לראשונה את המשחקיות במשחק נחשף בתערוכת E3 של 2015, ובו הוצג גיבור המשחק קוטל מפלצות באמצעות רובה ציד דו קני (נשק שחזר מדום 2) ובסופו של דבר נקטל באכזריות בידי מפלצת בשם Revenant באמצעות גדיעת איברי השחקן.
הקהל שיבח את המשחק אף על פי שנמתחה עליו ביקורת על היותו "אלים מדיי".
בתגובה לכך Bethesda מסרה כי "מטרת המשחק היא לאפשר לשחקנים לכלות את זעמם על שדים במשחק במקום על בני אדם תמימים, ואם משחקי וידאו אלימים הם לא הטעם שלכם, אז Doom הוא כלל וכלל לא בשבילכם".
כתוצאה מכך צוות הפיתוח שיתף פעולה עם מפתחים מ-Bethesda, שגם נתקלו בקשיים דומים כשעבדו על הפיתוח של Fallout 3.
פסקול המשחק הולחן על ידי מיק גורדון וכולל 31 רצועות באורך כולל של שעתיים, 7 דקות ו-10 שניות.
הפסקול יצא לאור ב-28 בספטמבר 2016.
הביקורות על המשחק מתחלקות לשני חלקים: קמפיין ומשחק מרובה שחקנים (Multiplayer)
הביקורות על הקמפיין כמעט כולן חיוביות ומשבחות את העלילה את מצב ה"מבט מגוף ראשון" (first person shooter) ואת הצורה בה תוכננו המפה וכלי הנשק.
אומנם בנוגע למצב המשחק מרובה שחקנים (Multiplayer) הן יחסית שליליות.
אמנם ישנם עדיין את הפרטים שנשארו מהקמפיין כגון גיים פליי (gameplay) גרפיקה ועוד אך עדיין ישנם ביקורות רעות על כך שהמשחק אינו מקורי וגם על כך שכלי הנשק משעממים ושלאחר שמשחקים קמפיין ישנו קושי גדול להתרגש ממשהו שם.
ביוני 2018, כחלק מתערוכת E3, מפתחת המשחק הכריזה על משחק המשך בשם DOOM Eternal.
כמה חודשים אחר כך שוחרר סרטון יותר ארוך שהראה את המשחק, הוא הראה יכולות חדשות כמו וו-תפיסה המחובר לשוטגן ואת המיקום החדש של כדור הארץ.
דומאגוי וידה (בקרואטית: Domagoj Vida, נולד ב-29 באפריל 1989 בנאשיצה שביוגוסלביה, כיום בקרואטיה) הוא כדורגלן קרואטי המשחק בא.א.ק.
וידה שיחק כנער במועדון אוסייק, ובעונת 2006/07, החל לשחק בקבוצה הבוגרת של אוסייק, ששיחקה בליגת העל הקרואטית.
בעונת הבכורה שלו ערך וידה 12 הופעות בהרכב.
בהמשך, הפך וידה לשחקן הרכב קבוע באוסייק והציג יכולת טובה מאוד, ואף זכה להתעניינות מקבוצת הצמרת דינמו זאגרב.
בקיץ 2010 חתם וידה דווקא בבאייר לברקוזן מהבונדסליגה.
וידה שיחק עונה אחת בלבד בבאייר לברקוזן, וערך שמונה הופעות במפעל הליגה האירופית, בה הגיעה לברקוזן עד לשמינית הגמר והודחה על ידי ויאריאל.
דווקא בבונדסליגה ערך וידה הופעה אחת בלבד, כשנכנס כמחליף בדקה ה-14 במקום מנואל פרידריך שנפצע בניצחון 0–3 על וולפסבורג.
בקיץ 2011, לאחר עונה אחת בלבד, עבר וידה לדינמו זאגרב שהתעניינה בו בעבר.
בעונת 2011/12, במשחק ליגת האלופות מול ליון, זכה וידה לביקורות רבות, כאשר ליון הביסה את דינמו זאגרב בתוצאה 1–7, כאשר ליון הייתה צריכה לנצח בהפרש גבוה מאוד כדי להעפיל לשמינית הגמר על חשבון אייאקס אמסטרדם.
לאחר הגול החמישי, שלמעשה היה התוצאה שליון הייתה זקוקה לה כדי להעפיל, נתפס וידה בעיני המצלמות כשהוא קורץ לעבר שחקני ליון.
אופ"א בחרה שלא לחקור את העניין.
וידה ודינמו זאגרב סיימו את שלב הבתים של ליגת האלופות עם 22 ספיגות.
באותה עונה, זכה וידה באליפות עם דינמו זאגרב בפער של 21 נקודות מהיידוק ספליט שסיימה שנייה, וגם בגביע הקרואטי, לאחר ניצחון במפגש כפול על קבוצתו לשעבר אוסייק.
בתחילת עונת 2012/13 הבקיע וידה שער דרמטי במוקדמות ליגת האלופות מול לודוגורץ רזגראד.
גם הפעם, וידה ודינמו זאגרב סיימו את שלב הבתים במקום האחרון, והפעם עם 14 ספיגות.
בספטמבר 2012 הושעה וידה ממשחק הגביע הקרואטי, לאחר שפתח בקבוק בירה בנסיעת האוטובוס למשחק, ונקנס בסכום של 100 אלף אירו.
במחצית עונת 2012/13, עזב וידה את דינמו זאגרב לאחר שערך 15 הופעות ליגה והבקיע ארבעה שערים, בין השאר בשל בעיות משמעת מצטברות וחיכוכים עם המאמן אנטה צ'אצ'יץ', וחתם בדינמו קייב מליגת העל האוקראינית על חוזה לחמש שנים, תמורת דמי העברה של שישה מיליון אירו.
וידה סיים את עונת 2012/13 עם דינמו קייב במקום השלישי בליגת העל האוקראינית, וכשלו להעפיל לליגת האלופות.
באותה עונה, וידה השתתף בצמד משחקי הנוק אאוט במסגרת הליגה האירופית, בהם הודחה דינמו קייב על ידי בורדו.
בעונת 2013/14 סיימו וידה ודינמו קייב במקום הרביעי בליגה, וזכו בגביע האוקראיני, לאחר ניצחון 1–2 בגמר על שחטאר דונצק, במשחק בו וידה הבקיע את השער השני לדינמו קייב.
בעונת 2014/15 זכו דינמו קייב באליפות הראשונה שלהם מזה שש עונות, כשוידה היה חלק מחוליית הגנה שספגה 12 שערי ליגה בלבד ב-26 משחקים, ולא הפסידה אפילו משחק אחד.
בליגת האלופות צלחו וידה ודינמו קייב את שלב הבתים עם ארבע ספיגות בלבד בשישה משחקים, והודחו בשמינית הגמר על ידי מנצ'סטר סיטי.
באותה עונה השלימו וידה ודינמו קייב דאבל מקומי, כשניצחו בגמר את שחטאר דונצק בפנדלים.
בעונת 2015/16 זכו וידה ודינמו קייב באליפות נוספת, ואף שיפרו את ההישג מהעונה הקודמת כשספגו 11 שערי ליגה בלבד.
ביולי 2016 זכו וידה ודינמו קייב בסופר קאפ האוקראיני, כשניצחו את שחטאר דונצק בפנדלים לאחר 1-1 בתום 120 דקות.
וידה הבקיע את השער לדינמו קייב במשחק זה.
בעונת 2016/17 סיימו וידה ודינמו קייב במקום השני בליגה.
באותה עונה, לא הצליחו וידה ודינמו קייב לצלוח את שלב הבתים בליגת האלופות, על אף שספגו שישה שערים בלבד.
בתחילת עונת 2017/18 הודחו וידה ודינמו קייב ממוקדמות ליגת האלופות בשערי חוץ על ידי יאנג בויז ברן, ונשרו אל שלב הבתים של הליגה האירופית, אותו צלחו מהמקום הראשון.
בפגרת החורף של עונת 2017/18 עזב וידה את דינמו קייב, וחתם בבשיקטש מליגת העל הטורקית על חוזה לארבע עונות וחצי.
וידה הפך עם הגעתו לשחקן חשוב בבשיקטש, ואף היה יכול לשחק בליגת האלופות, מכיוון שלא שיחק במפעל זה במדי דינמו קייב באותה עונה.
עם זאת, הופעת הבכורה שלו בליגת האלופות במדי בשיקטש, הסתיימה בכרטיס אדום כבר בדקה ה-15 של המשחק הראשון מול באיירן מינכן, שהסתיים בתבוסה בתוצאה 0–5. הגומלין הסתיים בתוצאה 1–3 לבאיירן מינכן, ובשיקטש הודחה מהמפעל.
וידה ובשיקטש סיימו את עונת 2017/18 במקום הרביעי בליגה הטורקית.
וידה שיחק בכל נבחרות קרואטיה הצעירות, וערך 19 הופעות בנבחרת קרואטיה בכדורגל עד גיל 21, בהן הבקיע שני שערים.
במאי 2010 ערך וידה את הופעת הבכורה שלו בנבחרת קרואטיה הבוגרת, בניצחון 0–2 על נבחרת ויילס במשחק ידידות, כשהחליף את דריו סרנה.
כעבור שלושה ימים, שיחק וידה 90 דקות מלאות במשחק ידידות של קרואטיה מול אסטוניה, שהסתיים בתיקו 0-0.
וידה ונבחרת קרואטיה צלחו את מוקדמות יורו 2012 לאחר שסיימו את הבית שלהם במקום השני, וגברו בפלייאוף על נבחרת טורקיה.
ביורו 2012 עצמו, ערך וידה הופעה אחת, בהפסד 0–1 לנבחרת ספרד, והוחלף בדקה ה-66 על ידי איבן פרישיץ.
וידה וקרואטיה הודחו בתום שלב הבתים של היורו.
בספטמבר 2013 הבקיע וידה את שער הבכורה שלו במדים הלאומיים, במשחק ידידות מול נבחרת יפן.
בשנת 2014 נכלל וידה בסגל הקרואטי למונדיאל 2014, אך לא שיחק אפילו דקה.
קרואטיה הודחה בשלב הבתים של מונדיאל זה.
במוקדמות יורו 2016 תפס וידה מקום של קבע בהרכב הקרואטי, וסייע לקרואטיה להעפיל ליורו 2016 עצמו.